(FASTag Mandatory) सरकार की तरफ से फास्टैग को लेकर एक नया आदेश जारी किया गया है। गुरुवार को परिवहन मंत्रालय ने एक नोटिफिकेशन जारी करते हुए आदेश दिया है कि 1 दिसंबर से सभी नए चार पहिया वाहनों में फास्टैग लगा हुआ होना चाहिए। सरकारी आदेश के अनुसार इन गाड़ियों के फैक्ट्री से बाहर निकलने से पहले ही इनमें ये फास्टैग लगाना होगा। यानी अब जब आप गाड़ी खरीदने जाएंगे तो उसमें फास्टैग पहले से ही लगा हुआ होगा। जिन गाड़ियों के चेसिस (बस और ट्रक) को एक जगह से दूसरी जगह ड्राइव कर के ले जाना होता है, उन गाड़ियों के रजिस्ट्रेशन से पहले उनमें फास्टैग लगा हुआ होना चाहिए।